Държавен вестник, бр. 40, 2021 г., стр. 49

БРОЙ  40	
Д Ъ Р Ж А В Е Н  В Е С Т Н И К 	
СТР.  49  
89 
посочено по-горе, в защитените зони. 
11.5.6 Ако системата за разпръскване на вода не е част от системата на противопожарния 
тръбопровод, се осигурява връзка с противопожарния тръбопровод на кораба чрез 
спирателен клапан. 
11.5.7 Дистанционното пускане на помпите, захранващи системата за разпръскване на 
вода, и дистанционното управление на всички нормално затворените клапани към 
системата трябва да бъдат разположени на леснодостъпно място, което не е вероятно да 
бъде недостъпно в случай на пожар в защитените зони. 
11.5.8 Дюзите трябва да са от одобрен тип с пълен отвор и да са разположени така, че да 
осигуряват ефективно разпределение на водата в защитеното помещение. 
11.6 
Правила за системи за гасене на пожари с прахово пожарогасително средство 
11.6.1 В зоната на станцията за зареждане се инсталира постоянно инсталирана 
пожарогасителна система с прахово пожарогасително средство, за да се покрият всички 
възможни течове. Капацитетът трябва да бъде най-малко 3,5 кг/сек за най-малко 45 сек. 
Системата се организира за лесно ръчно освобождаване от безопасно място извън 
защитената зона. 
11.6.2 В допълнение към всички други преносими пожарогасители, които могат да се 
изискват другаде в инструментите на ММО, в близост до бункеровъчната станция се 
разполага един преносим прахов пожарогасител с капацитет най-малко 5 кг. 
11.7 
Правила за пожарооткриваща и пожароизвестителна система 
11.7.1 Стационарна пожарооткриваща и пожароизвестителна система, отговаряща на 
Кодекса за системите за противопожарна безопасност, се осигурява за трюмните 
помещения за съхранение на гориво и вентилационната шахта на системата за 
ограничаване на горивото под палубата, както и за всички други помещения на системата за 
газово гориво, където пожар не може да бъде изключен. 
11.7.2 Само детектори за дим не трябва да се считат за достатъчни за бързо откриване на 
пожар. 
12 
ПРЕДОТВРАТЯВАНЕ НА ЕКСПЛОЗИИ 
12.1 
Цел 
Целта на настоящата глава е да осигури предотвратяване на експлозии и ограничаване на 
последиците от експлозии. 
12.2 
Функционални изисквания 
Настоящата глава е свързана с функционалните изисквания в 3.2.2–3.2.5, 3.2.7, 3.2.8, 
3.2.12–3.2.14 и 3.2.17. По-специално се прилага следното: 
Вероятността за експлозии се свежда до минимум чрез: 
.1 намаляване на броя на източниците на запалване; и 
.2 намаляване на вероятността от образуване на запалими смеси. 
12.3 
Правила – Общи положения 
12.3.1 Опасните зони на открита палуба и други пространства, които не са разгледани в 
настоящата глава, се определят въз основа на признат стандарт. Електрическото 
90 
оборудване, монтирано в опасните зони, трябва да отговаря на същия стандарт. 
12.3.2 Електрическото оборудване и окабеляването по принцип не трябва да се 
инсталират в опасни зони, освен ако не са от съществено значение за експлоатационни 
цели въз основа на признат стандарт. 
12.3.3 Електрическото оборудване, монтирано в защитено с ESD машинно отделение, 
трябва да отговаря на следните изисквания: 
.1  
освен детекторите за пожар и въглеводороден газ и алармите за пожар и 
газ, осветлението и вентилационните вентилатори се сертифицират като 
безопасни за опасна зона 1; и 
.2  
цялото електрическо оборудване в машинно отделение, съдържащо 
двигатели, работещи с газ, и което не е сертифицирано за зона 1, трябва да 
се изключи автоматично при установяване на концентрация на газ над 40% 
LEL от два детектора в помещението, съдържащо консуматори, работещи с 
газ. 
12.4 
Правила за класификация на зоните 
12.4.1 Класификацията на зоните е метод за анализ и класифициране на зоните, в които 
могат да възникнат атмосфери с взривоопасни газове. Целта на класификацията е да се 
даде възможност за избор на електрически уреди, които могат да работят безопасно в тези 
зони. 
12.4.2 С цел да се улесни изборът на подходящи електрически уреди и проектирането на 
подходящи електрически инсталации, опасните зони се разделят на зони 0, 1 и 2. Вж. също 
12.5 по-долу. 
12.4.3 Вентилационните канали трябва да имат същата класификация на зоната като 
вентилираното пространство. 
12.5 
Опасни зони 
12.5.1 Опасна зона 0 
Тази зона включва, но не се ограничава до вътрешността на горивните танкове, всякакви 
тръбопроводи за понижаване на налягането или други вентилационни системи за горивни 
танкове, тръбопроводи и оборудване, съдържащи гориво. 
12.5.2 Опасна зона 1 
Тази зона включва, но не се ограничава до: 
.1  
пространствата за свързване на танкове, трюмните помещения за съхранение 
на гориво и междупреградни пространства; 
.2  
помещението за подготовка на горивото, оборудвано с вентилация съгласно 
13.6; 
.3  
зоните на откритата палуба или полузатворените пространства на 
палубата, в рамките на 3 м от всеки изпускателен отвор на горивния танк, 
изпускателен отвор за газ или пари, клапан на колектора на бункера, друг 
горивен клапан, фланец на горивната тръба, вентилационни изпускателни 
отвори на помещението за подготовка на горивото и отвори на горивния 
танк за освобождаване на налягането, предвидени да позволят потока на 
малки обеми газ или смеси от пари, причинени от топлинни колебания; 
.4  
зоните на открита палуба или полузатворени пространства на палубата, в